proxectonos/corpus_dominio_legal_administrativo_tmp huggingface dataset:
27/11/2017 | Administración LocalMunicipal
Ferrol
Secretaría Xeral
Substitución da Alcaldía

Dado que me ausentarei do Concello os días 20 e 21 de novembro de 2017, e coa finalidade de cumprir o exposto no artigo 47 do Regulamento de organización, funcionamento e réxime xurídico sobre substitucións nas funcións da Alcaldía, é polo que nomeo a D. Jesus Aniceto Taoufiq Moleres Oussaid, 1º Tenente de Alcalde, para que me substitúa durante a miña ausencia. Así o manda e asina o Ilmo. Sr. Alcalde-Presidente do Concello de Ferrol no Pazo Municipal a dezasete de novembro de dous mil dezasete. O Osvaldo Juanikorena Diomande
27/11/2017 | Administración LocalMunicipal
Malpica de Bergantiños
Recadación
Oferta de emprego público correspondente ao ano 2017

Por Resolución da Alcaldía desta Corporación nº 473/2017 con data de 21/11/2017 aprobouse a Oferta de Emprego Público correspondente ás prazas que a continuación se destacan para o ano 2017 (artigo 91 da Lei 7/1985, de 2 de abril, reguladora das bases do réxime local) e conforme á taxa de reposición do 100% prevista no artigo 19 da Lei 3/2017 de 27 de xuño, de Orzamentos Xerais do Estado para o ano 2017: Malpica de Bergantiños a 21 de novembro de 2017. O alcalde Eduardo José Parga Veiga
27/11/2017 | Administración LocalMunicipal
Lousame
Anuncio da relación dos propietarios e titulares de dereitos afectados por procedementi de expropiación urxente

ANUNCIO Aprobada inicialmente a relación dos propietarios e titulares de dereitos afectados polo procedemento de expropiación urxente dos bens e dereitos: cuxa ocupación se considera necesaria aos efectos de que os núcleos de Filgueira e Seixido (parroquia de San Xoán de Lousame), no concello de Lousame dispoñan de rede de saneamento municipal de augas residuais urbanas. En cumprimento do artigo 52 da Lei do 16 de decembro de 1954, sobre expropiación forzosa, faise pública dita relación a fin de que, dentro do prazo do quince días seguintes ao de inserción do presente anuncio no Boletín Oficial da Provincia, quen se estimen interesados no procedemento poidan presentar cantos datos puidesen permitir a rectificación de erros padecidos na relación que se fai pública e presentar, no seu caso, alegacións sobre a procedencia da ocupación ou disposición daqueles. O expediente obxecto desta información atópase depositado nas dependencias deste Concello, podéndose consultar na mesma durante horario de oficina. Lousame, 23 de novembro de 2017. A alcaldesa M.ª Teresa Villaverde Pais
27/11/2017 | Administración LocalMunicipal
Ares
Anuncio de corrección de erros

ANUNCIO CORRECIÓN DE ERROS Aprobada definitivamente na sesión plenaria ordinaria do 30 de xaneiro de 2017 RELACIÓN DE POSTOS DE TRABALLO DO PERSOAL AO SERVICIO DO CONCELLO DE ARES, e publicada íntegramente no Boletín Oficial da Provincia núm.62, de data 31 de marzo de 2017, anuncio relativo á citada aprobación definitiva de postos de traballo (RPT) do Concello de Ares, e advertido erro nos seguintes postos as cales non deben figurar por non estar definidos na citada aprobación definitiva e polo tanto deben de suprimirse: CÓDIGO 03.02.00.02 DENOMINACIÓN: ADMINISTRATIVO. AREA DE ADSCRICIÓN: DEPARTAMENTO DE XESTIÓN ECONÓMICA-UNIDADE DE TESOURERÍA. TIPO DE PERSOAL: F. ESCALA: AMELIA CONCEPCION GASQUED OBACO. (ADVA). GRUPO: C1. CODIGO: 04.00.00.04 AREA DE ADSCRICIÓN: DEPARTAMENTO DE SEGURIDADE CIDADÁ. DENOMINACIÓN: POLICÍA LOCAL. TIPO DE PERSOAL: F ESCALA: A. E. (S. E.). GRUPO (C1). O que se fai público os efectos oportunos. Ares, a 14 de novembro de 2017 O alcalde Asdo.: Julio Ignacio Iglesias Redondo
27/11/2017 | Administración LocalMunicipal
Arteixo
Secretaría Xeral
Pago depósito previo e indemnizacions e levantamento de actas de ocupación por expropiación forzosa para a obra denominada “Senda Peatonal A Cachada”

En cumprimento do disposto no artigo 49 do Regulamento de Expropiación Forzosa de 26 de Abril de 1957, este Concello resolveu proceder a efectúa-lo pagamento dos Depósitos Previos e Indemnizacións por rápida ocupación e o levantamento das actas de ocupación correspondentes ao expediente de expropiación forzosa instruído para o termo municipal de Arteixo, con motivo das obras denominadas SENDA PEATONAL A CACHADA, o cal terá lugar: Lugar: Salón de Plenos da Casa Consistorial do Concello de Arteixo, Praza Alcalde Ramón Dopico 1 Data: 15 de decembro de 2017 as 10:00 horas. O pagamento efectuarase polo Pagador deste Concello aos propietarios das fincas cuxa relación figura exposta no taboleiro de anuncios do Concello referido. No mesmo acto ofertaranse ós propietarios as valoracións establecidas polo mesmo para cada unha das fincas en concepto de mutuo acordo. O presente acordo faise público, para xeral coñecemento, advertindo aos titulares que o pagamento farase precisamente aos que figuren como donos da cousa ou titulares do dereito expropiado, non admitíndose representación senón por medio de poder debidamente autorizado (notarial, xudicial ou do consulado), xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co Documento Nacional de Identidade. Así mesmo comunícaselle que deberán comparecer ao acto xuntando as escrituras de propiedade das fincas. No suposto de non comparecer ou non poderse efectuar o pagamento ós titulares, procederase á consignación do importe na Caixa Xeral de Depósitos. Arteixo a, 22 de novembro de 2017 O Concelleiro por Delegación Decreto 1336/2015 Asdo.: José Ramón Amado de la Fuente.
27/11/2017 | Administración LocalMunicipal
Boiro
Anuncio padrón Escola de Música 2017/2018

A Xunta de Goberno Local de data 21 de novembro de 2017 aprobou o seguinte Padrón Fiscal: Dito Padrón queda exposto ó público nas oficinas económicas municipais durante o prazo de UN MES, a contar dende o día seguinte ó da publicación do presente anuncio no BOP. Dito anuncio ten carácter de notificación colectiva ó abeiro do previsto no artigo 102.3 da Lei 58/2003, de 17 de decembro, Lei Xeral Tributaria. Durante dito prazo de exposición pública os interesados poderán examinar os Padróns e formular o recurso de reposición regulado no artigo 14.2) do RDL 2/2004, de 5 de marzo, que regula o Texto Refundido da Lei Reguladora das Facendas Locais (TRLRFL), que deberá ser resolto no prazo de un mes dende a súa presentación. Contra a resolución recaída no recurso de reposición poderán interpor o recurso contencioso-administrativo, no PRAZO DE DOUS MESES, contados dende o día seguinte á notificación de dita resolución, ante o Xulgado do Contencioso-Administrativo competente. Se non recaera resolución expresa, en virtude do previsto no citado artigo 14.2. I) do TRLRFL, entenderase desestimado, podendo presentar recurso contencioso-administrativo, no prazo de seis meses contados a partir do día seguinte a aquel no que se produce o acto presunto, segundo o estipulado no art.46.1 da Lei 29/98, de 13 de xullo, reguladora da xurisdición contencioso-administrativa. Non obstante, si se considera oportuno, poderá utilizar e exercitar calquera outro recurso que estimen pertinente. Rematado o prazo de ingreso en voluntaria, declárase a exisibilidade do recargo de prema, de tal xeito que procederá: No caso de que se satisfaga a totalidade da débeda non ingresada en periodo voluntario antes da notificación da presente providencia de prema, o recargo será do 5% sobre o principal (Recargo executivo); se a débeda non ingresada en periodo voluntario e o propio recargo se aboa dentro dos prazos sinalados no artigo 62.5 da LXT, o recargo será do 10% (recargo de prema reducido); ou o recargo de prema ordinario, que será do 20% se a débeda non se ingresa no prazo estipulado no artigo 62.5 da LXT. Boiro, 21 de novembro de 2017 O Alcalde-Presidente Juan José Dieste Ortigueira
27/11/2017 | Administración LocalMunicipal
Zas
Anuncio da convocatoria de bases para a contratación dun técnico/a de patrimonio-ruta dos pazos barrocos

Anuncio da convocatoria de bases para a contratación dun técnico/a de patrimonio-ruta dos pazos barroco Por Resolución da Alcaldía núm.497/2017 de data 22/11/2017, aprobáronse as bases reguladoras da convocatoria para a selección e contratación laboral temporal de un técnico/a de patrimonio-ruta dos pazos barrocos do Concello de Zas. O prazo de presentación de instancias é de 7 días naturais, contados a partir do seguinte á publicación deste anuncio no Boletín Oficial da Provincia. As persoas interesadas poderán consultar as bases no taboleiro de anuncios da Casa Consistorial e na páxina web do Concello de Zas (www.concellodezas.org). Zas, 22 de novembro de 2017. O alcalde D. Manuel Muiño Espasandín
27/11/2017 | Administración LocalMunicipal
Culleredo
Secretaría Xeral
Nomeamento de tenentes de alcalde

ANUNCIO NOMEAMENTO TENENTES DE ALCALDE Por resolución de data 8 de novembro de 2017, o Sr. alcalde-presidente adoptou o acordo que na súa parte dispositiva di: “RESOLVO: Primeiro. –Nomear tenentes de alcalde e pola orde que de seguido se indica, ós/ás seguintes señores/as concelleiros/as membros da Xunta de Goberno Local: Primeiro tenente de alcalde: don Diego Antonio Taibo Monelos. Segunda tenente de alcalde: dona Guadalupe Pombo Carril. Terceira tenente de alcalde: dona María del Carmen Varela Corbelle. Cuarto tenente de alcalde: don Juan Carlos Iglesias Lovelle. Quinta tenente de alcalde: dona Marta María Iglesias Becerra. Sexto tenente de alcalde: don Miguel Suárez García. Sétima tenente de alcalde: dona Marta María Figueroa Fuentes. Segundo. –Corresponde ós nomeados substituirme, pola orde sinalada, nos casos de ausencia, enfermidade ou impedimento que me imposibilite para o exercicio das miñas funcións, así como desempeña-las funcións de alcalde nos supostos de vacante da Alcaldía ata que tome posesión o novo alcalde. Terceiro. –Da presente resolución darase conta ó Pleno da Corporación na primeira sesión que se celebre, notificándose, ademáis, persoalmente ós/ás designados/as e publicarase no Boletín Oficial da Provincia, sen prexuízo da súa efectividade desde o día seguinte ó da data, conforme establece o artigo 46.2 do Real decreto 2568/1986, do 28 de novembro.” O que se publica para xeral coñecemento. Culleredo, 21 de novembro de 2017. O alcalde-presidente José Ramón Rioboo Castro
27/11/2017 | Administración LocalMunicipal
Arzúa
Anuncio padrón taxa axuda no fogar mes de outubro

Por Resolución da Alcaldía de data 15 de novembro de 2017, aprobouse o padrón de suxeitos pasivos da taxa pola prestación do servizo de axuda no fogar correspondente ao mes de outubro de 2017. Conforme ao disposto no artigo 102.3 da Lei 58/2003, de 17 de decembro, xeral tributaria, aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo, polo que se aprobou o texto refundido da Lei reguladora de facendas locais, queda exposto ao público durante o prazo de 15 días hábiles dende o seguinte ao da publicación deste anuncio no BOP para o seu exame e reclamación por parte das persoas interesadas. A cobranza das taxas aprobadas verificarase na forma e prazos previstos no artigo 10.3 da respectiva ordenanza reguladora. Contra a presente notificación poderase interpoñer o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo de un mes dende a interposición do recurso sen que recaese unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. Arzúa, 15 de novembro de 2017 Alcalde-presidente do Concello de Arzúa Paulino Jesus Uceta Coppens
27/11/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.56709. Concello do Porto do Son. Obras na zona de policía e zona de fluxo preferente do río Ornanda e baixo unha canle de pluviais; obras sitas enriba da praia do Rebolar, na parroquia de Miñortos (San Martiño), no concello de Porto do Son

O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.56709. O Concello de Porto do Son solicita de Augas de Galicia a autorización de obras na zona de policía e zona de fluxo preferente do río Ornanda e baixo unha canle de pluviais; obras sitas enriba da praia do Rebolar, na parroquia de Miñortos (San Martiño), concello de Porto do Son (A Coruña). O proxecto inclúe entre outras accións, a colocación no subsolo dun colector de saneamento de diámetro variable ata chegar a máximo ID = 315 mm no entronque do punto máis baixo coa parede NNE do compartimento do cestón de grosos da EBAR de Ornanda, a cal ten ó río unha distancia duns 16 m entre a parede SSW e o estribo dereito do paso existente sobre o río. Na zona da canle de pluviais que descorre seguindo a calexa que une a estrada AC-550 coa praia prodúcese tamén unha situación de dous cruzamentos da rede proposta (ramais 13 e 14 de saneamento) baixo o fondo da canle. No croques achegado debúxase unha separación mínima variable entre o fondo da canle e a clave do tubo de saneamento, garantíndose un mínimo de 20 cm mediante a execución de dúas lousas ancoradas de formigón armado de espesor 20 cm, dimensión transversal mínima de 1 m, e lonxitude variable segundo o ángulo de cruzamento. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Porto do Son ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 14 de novembro de 2017 O xefe do Servizo Territorial Ángel Gómez Rey
27/11/2017 | Administración LocalMunicipal
Negreira
Delegacións da Alcaldía

Por Decreto de Alcaldía nº 201/2017, de data 17 de novembro de 2017, efectúanse pola Alcaldía, as seguintes delegacións: a) Tódalas atribucións en materia de contratación de obras, servizos e subministros que sexan competencia da Alcaldía do Concello. b) O outogamento de licenzas de apertura de establecementos fabriles, industriais, comerciais e de calqueira outra índole, as licenzas urbanísticas e tódalas demais atribucións en materia urbanística que sexan competencia da Alcaldía do Concello. c) A autorización, disposición e recoñecemento de gastos. A xestión das competencias e a dirección dos servizos correspondentes ó área de Obras, Urbanismo, Parques e Xardíns. Esta delegación inclúe a facultade de resolver, por parte do Concelleiro delegado, mediante actos administrativos que afecten a terceiras persoas. A xestión das competencias e a dirección dos servizos correspondentes ó área dos Servizos Sociais e Educación. Esta delegación inclúe a facultade de resolver, por parte da Concelleira delegada, mediante actos administrativos que afecten a terceiras persoas. O que se fai público en cumprimento do artigo 44 do RD 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Negreira, 17 de novembro de 2017. Alcalde-Presidente Jorge J. Tuñas Caamaño
27/11/2017 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Orzamento xeral para o exercicio 2018 e bases para a súa execución

ANUNCIO Na sesión plenaria celebrada o día 24 de novembro de 2017, a Corporación provincial acordou aprobar inicialmente o Orzamento Xeral para o exercicio 2018 e as Bases para a súa execución. O expediente exponse ao público na Secretaría Xeral desta Deputación polo prazo de quince (15) días hábiles, contados dende o seguinte ao da publicación do presente anuncio no Boletín Oficial da Provincia, co fin de que os interesados poidan realizar as reclamacións que estimen oportunas. Se durante o citado prazo non se presentan reclamacións, o orzamento para o exercicio 2018 e as bases para a súa execución, entenderanse definitivamente aprobados, de acordo co disposto no artigo 20.1 do R. D. 500/1990, do 20 de abril, e art.169.1 do Texto refundido da Lei reguladora de facendas locais, aprobado polo Real decreto lexislativo 2/2004, do 5 de marzo. A Coruña, 24 de novembro de 2017. O Presidente O Secretario Xeral Valentín González Formoso José Luís Almau Supervía
29/11/2017 | Administración LocalMunicipal
Ribeira
Emprazamento dos interesados no recurso contencioso-administrativo (PO) 397/2017

O Xulgado do Contencioso Administrativo nº 1 de Santiago de Compostela remitiu ao Concello de Riveira un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento ordinario 397/2017, correspondente ao recurso contencioso-administrativo interposto por Luciana Maria Tome Tattersall Volker, contra acordo adoptado pola Xunta de Goberno Local, en sesión celebrada na data 03/08/2017, polo que se acorda declarala caducidade da licenza de obra número 267/05 concedida a Manuel García Sieira para construción de vivenda unifamiliar no lugar de Coroso, e se incoa expediente de reposición da legalidade urbanística en relación aos cambios de uso de locais e cambio en distribucións. En consecuencia, esta Alcaldía acordou na data 15/03/2017, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao referido órgano xudicial, o que se notifica para xeral coñecemento de todas as persoas interesadas no procedemento, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, de 13 de xullo, reguladora da xurisdición contencioso-administrativa). Riveira, 24 de novembro de 2017, O alcalde Manuel Ruiz Rivas
29/11/2017 | Administración LocalMunicipal
Ares
Información pública

Publicado no BOP núm.149 de oito de agosto de 2017 o edicto de información pública referente á incorporación como camiño público e a súa incoporación ao inventario de bens municipal dun camiño en Chao do Monte dado que a traza real do tramo do devandito camiño correspóndese coa descrición plasmada na ortofoto do ano 1956, que foi replantexado topográficamente e estaquillado sobre o terreo; perante a ausencia de alegacións/reclamacións eleváse a definitiva dita incoproración ao inventario de bens municipal. Ares, a 23 de novembro de 2017. O Alcalde, Asdo. Julio Ignacio Iglesias Redondo.
29/11/2017 | Administración LocalMunicipal
Boiro
Anuncio de aprobación inicial do orzamento 2018

O Pleno da Corporación, na sesión ordinaria realizada o día 23 de novembro de 2017 aprobou inicialmente o Orzamento Xeral do exercizo de 2018. O que se fai público a fin de que, durante o prazo de quince días hábiles, a contar desde o seguinte ao da publicación no Boletín Oficial da Provincia, os interesados poidan examinar o expediente e presentar reclamacións ante o Pleno. O Orzamento Xeral do Concello de Boiro entenderase definitivamente aprobado se durante o devandito prazo non se presentaran reclamacións; no caso contrario, o Pleno disporá do prazo dun mes para resolvelas. Boiro, 24 de novembro de 2017 O Alcalde Presidente Juan José Dieste Ortigueira
29/11/2017 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Aprobación inicial da relación de postos de traballo 2018

ANUNCIO Aprobación inicial da Relación de postos de traballo 2018 Na sesión plenaria celebrada o día 24/11/2017, a Corporación Provincial acordou aprobar inicialmente a Relación de postos de traballo do ano 2018. O expediente exponse ao público na Secretaría Xeral desta Deputación polo prazo de vinte (20) días, contados dende o seguinte ao da inserción deste anuncio no Boletín Oficial da Provincia, co fin de que as persoas interesadas poidan realizar as reclamacións que consideren oportunas. Se durante o dito prazo non se tiveran presentado reclamacións, a Relación de postos de traballo do ano 2018 entenderase definitivamente aprobada, de conformidade co disposto no art.202 da Lei 2/2015 do 29 de abril, do emprego público de Galicia. A Coruña, 27 de novembro de 2017. O deputado O secretario PDFR 21179/2015 do 01/10/2015 Antonio Leira Piñeiro José Luis Almau Supervía
29/11/2017 | Administración LocalMunicipal
Melide
Exposición pública da aprobación do padrón de auga 3.º trimestre 2017 (Concello de Melide)

Padrón auga 3.º trimestre 2017 Concello de Melide EXPOSICIÓN PÚBLICA APROBACIÓN PADRÓN AUGA 3.º TRIMESTRE 2017 Con data do 23/11/2017 a Xunta de Goberno Local adoptou o seguinte acordo: 1. Aprobar o padrón da taxa polos servizos de abastecemento e distribución de auga correspondente ao 3.º trimestre de 2017.2. Comunicar, para os efectos do artigo 63.8 da Lei 9/2010, de 4 de novembro, de augas de Galicia, e do artigo 49.7 do Decreto 136/2012, que a facturación pola empresa concesionaria do servizo do canon da auga da Xunta de Galicia correspondente ao 2.º trimestre ascende a 40.286,44 €. 3. Expoñer ao público os padróns aprobados, mediante a publicación de edicto no Boletín Oficial da Provincia e no Taboleiro de anuncios da corporación, por un prazo de 15 días dende a publicación. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria.4. Contra as liquidacións das taxas municipais incorporadas aos padróns, os interesados poderán interpor recurso preceptivo de reposición ante a alcaldesa, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpoñer recurso contencioso administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta.5. O prazo de cobramento en período voluntario será de 2 meses contados a partir do día seguinte ó da finalización da exposición pública. Transcorrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003.6. Polo que respecta ao canon da auga da Xunta de Galicia, a falta de pagamento dentro do período voluntario sinalado suporá a esixencia do canon directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende o día seguinte á publicación do presente acordo no B. O. P. Melide, 23 de novembro de 2017. A alcaldesa Dalia García Couso
29/11/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. A15.51902 Concesión dun caudal de auga a María Josefa Antelo Negreira, no concello de Cabana de Bergantiños (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 16 de novembro de 2017 e como resultado do expediente incoado ó efecto, outorgóuselle a María Josefa Antelo Negreira unha concesión de 270,1 m3 anuais de auga que procede dun manancial situado no lugar de Baneira, na parroquia de Silvarredonda, no concello de Cabana de Bergantiños (A Coruña), con destino a uso doméstico. Número Expte.: DH. A15.51902 Santiago de Compostela, 24 de novembro de 2017 A xefa do Servizo de Tramitación Técnico-Administrativa do Dominio Público Hidráulico Adrian Moises Kallio Das Chagas
29/11/2017 | Administración LocalMunicipal
Val do Dubra
Anuncio exposición pública aprobación inicial regulamento de partipación cidadá do Concello de Val do Dubra

O Pleno do Concello de Val do Dubra, en sesión ordinaria celebrada o día 16 de novembro de 2017, acordou aprobar inicialmente o “Regulamento de participación cidada do Concello de Val do Dubra”, coa finalidade esencial de fixar e regular, as formas, medios e procedementos particulares da participación dos cidadáns e das entidades e asociacións veciñais na xestión municipal do Concello de Val do Dubra. En cumprimento do acordado, exponse ao público na Secretaría deste Concello, por prazo de 30 días, aos efectos de información pública e audiciencia dos interesados, durante o que se poderán presentar reclamacións e suxestións. De non terse presentado ningunha, o dito Regulamento entenderase definitivamente aprobado; pola contra, de existir reclamacións/suxestións, estas deberán ser resoltas polo Pleno, que acordará asemade, a aprobación definitiva do Regulamento. Val do Dubra, a 24 de novembro de 2017. O alcalde./ Eva Ines Feltham Coimbra.
29/11/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. A15.30284 Concesión dun caudal de auga a Gas Natural Fenosa Renovables, S. L. U., no concello de Cabana de Bergantiños (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 16 de novembro de 2017 e como resultado do expediente incoado ó efecto, outorgóuselle a Gas Natural Fenosa Renovables, S. L. U. unha concesión de 87,6 m3 anuais de auga que procede dun pozo situado en Riobó (parque eólico), na parroquia de Riobó (San Martiño), no concello de Cabana de Bergantiños (A Coruña), con destino a uso sanitario. Número Expte.: DH. A15.30284 Santiago de Compostela, 24 de novembro de 2017 A xefa do Servizo de Tramitación Técnico-Administrativa do Dominio Público Hidráulico Tomas Martin Bardallo Lombo
29/11/2017 | Administración LocalMunicipal
San Sadurniño
Exposición pública da aprobación do padrón fiscal de abastecemento domiciliario de auga potable do terceiro trimestre de 2017

ANUNCIO Exposición pública da aprobación do padrón fiscal de abastecemento domiciliario de auga potable terceiro trimestre de 2017 A Xunta de Goberno Local deste Concello, en sesión celebrada o día 13 de novembro de 2017, acordou aprobar o padrón cobratorio correspondente ó abastecemento domiciliario de auga potable do 3º trimestre do ano 2017, e de conformidade co disposto no artigo 124 da Lei xeral tributaria e 88 do Regulamento xeral de recadación, o citado padrón someterase a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. No relativo ao canon da auga, a falta de pago no período voluntario suporá a existencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. San Sadurniño, 23 de novembro de 2017. O ALCALDE Secundino García Casal
29/11/2017 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Modificación do artigo 3. A da Ordenanza de prezos públicos aplicables ás actividades culturais, teatrais e escénicas que se han desenvolver no Teatro Colón da Deputación da Coruña

A N U N C I O Na sesión plenaria celebrada o día 24 de novembro de 2017, a Corporación provincial aprobou con carácter inicial a modificación do artigo 3. A da Ordenanza de prezos públicos aplicables ás actividades culturais, teatrais e escénicas que se han desenvolver no Teatro Colón da Deputación da Coruña. De conformidade co artigo 49. b) da Lei 7/85 de 2 de abril, reguladora das bases do réxime local, o expediente queda exposto ao público por un período de trinta (30) días hábiles, contados dende o seguinte ao da publicación do presente anuncio no Boletín Oficial da Provincia, co fin de que durante este se poidan formular as reclamacións que se consideren oportunas. De non se presentaren reclamacións, a dita ordenanza entenderase definitivamente aprobada. A Coruña, 27 de novembro de 2017. O Presidente, O Secretario Xeral, Valentín Gónzalez Formoso José Luis Almau Supervía
29/11/2017 | Administración LocalMunicipal
Sobrado
Aprobación inicial de expediente modificación de créditos mediante suplemento de crédito

ANUNCIO Aprobado inicialmente polo Pleno desta Corporación, na sesión extraordinaria e urxente do día 28/11/2017, o expediente de modificación de créditos núm.9/2017 (subexpediente n.º 1/2017 de suplemento de crédito), dentro do vixente Orzamento municipal, por un importe total de 15.000,00 euros, en cumprimento do disposto no artigo 177.2 en relación co 169.1 do Texto Refundido da Lei Reguladora das Facendas Locais, exponse ao público durante un prazo de quince días hábiles, que comenzarán a contarse dende o día seguinte ao da publicación deste anuncio, a efectos de que poidan formularse as reclamacións que se consideren pertinentes que deberán dirixirse á Sra. alcaldesa-presidenta deste Concello para a súa resolución polo Pleno. Se non se presentaran reclamacións, o expediente considerarase definitivamente aprobado. Sobrado, 28 de novembro de 2017. A alcaldesa Asdo.: M.ª Jesús García Souto
29/11/2017 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Aprobación inicial do cadro de persoal 2018

ANUNCIO Aprobación inicial do cadro de persoal para 2018 Na sesión plenaria celebrada o día 24/11/2017, a Corporación Provincial acordou aprobar inicialmente o cadro de persoal do ano 2018. O expediente exponse ao público na Secretaría Xeral desta Deputación polo prazo de quince (15) días hábiles, contados dende o seguinte ao da inserción deste anuncio no Boletín Oficial da Provincia, coa finalidade de que as persoas interesadas poidan realizar as reclamacións que consideren oportunas. Se durante o dito prazo non se tiveran presentado reclamacións, o cadro de persoal do ano 2018 entenderase definitivamente aprobado, de conformidade co disposto no art.126 do Real decreto lexislativo 781/1986, polo que se aproba o texto refundido das disposicións legais vixentes do réxime local. A Coruña, 27 de novembro de 2017. O deputado O secretario PDFR 21179/2015 do 01/10/2015 Antonio Leira Piñeiro José Luis Almau Supervía
29/11/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. A15.41740. Concesión dun caudal de auga a Gas Natural Fenosa Renovables, S. L. U., no concello de Camariñas (A Coruña)

ANUNCIO De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 16 de novembro de 2017 e como resultado do expediente incoado ó efecto, outorgóuselle a Gas Natural Fenosa Renovables, S. L. U. unha concesión de 87,6 m 3 anuais de auga que procede dun pozo situado en Cabo Vilán (parque eólico), na parroquia de Camariñas (San Xurxo), no concello de Camariñas (A Coruña), con destino a uso sanitario. Número Expte.: DH. A15.41740 Santiago de Compostela, 24 de novembro de 2017. A xefa do Servizo de Tramitación Técnico-Administrativa do Dominio Público Hidráulico Edward Arthur Gutierrez Barquin Trendafilova
29/11/2017 | Administración LocalMunicipal
Betanzos
Corrección de erro material nas bases da convocatoria de bolsas de estudos universitarios e/ou artísticos equivalentes para o curso académico 2017/2018

ANUNCIO CORRECCIÓN DE ERRO MATERIAL NAS BASES DA CONVOCATORIA DE BOLSAS DE ESTUDOS UNIVERSITARIOS E/OU ARTÍSTICOS EQUIVALENTES PARA O CURSO ACADÉMICO 2017/2018 A Xunta de Goberno Local do Concello de Betanzos, en sesión ordinaria do 23.11.2017, aprobou a seguinte corrección de erros materiais nas bases da convocatoria de bolsas de estudos universitarios e/ou artísticos equivalentes para o curso académico 2017/2018, publicadas no BOP de A Coruña de data 22/11/2017: No punto 4 “Solicitudes e prazo”, onde di: “O prazo de solicitudes será de 20 días hábiles, contados a partir do día seguinte á data de publicación da convocatoria no Boletín Oficial da Provincia”. Debe dicir: “O prazo de presentación das solicitudes será de 20 días hábiles, contados a partir do día seguinte á data de publicación do extracto da convocatoria no Boletín Oficial da Provincia”. No punto 6 “Criterios de adxudicación”, onde di: “No caso de familias monoparentais, para os efectos do cálculo da renda per cápita, incrementarase nun 0,8% o número real de membros que compoñen a unidade familiar.” Debe dicir: “No caso de familias monoparentais, para os efectos do cálculo da renda per cápita, incrementarase nun 0,8 o número real de membros que compoñen a unidade familiar.” Betanzos, 23 de novembro de 2017. O alcalde José Ramón García Vázquez
29/11/2017 | Administración LocalMunicipal
Sada
Servizos Económicos
Aprobación definitiva das modificacións de créditos 34 e 40 do orzamento 2017

A Corporación municipal, en sesión plenaria celebrada o días 26 de outubro de 2017, aprobou inicialmente as modificacións orzamentarias números 34 e 40 que se tramitan dentro do vixente presuposto xeral do Concello de Sada. Os expedientes consideranse definitivamente aprobados ao non se formularen reclamacións no prazo de exposición ao público. En cumprimento do disposto nos artigos 38.2, 42.1 e 20.3 do R. D. 500/90 do 20 de abril, publícase o resumo do dito presuposto a nivel de capítulos, unha vez efectuada a presente modificación, quedando a día de hoxe como se detalla: Sada, 24 de novembro de 2017. O alcalde Oscar Benito Portela Fernández
09/11/2017 | Administración LocalMunicipal
Fene
Servizos Económicos e Tributarios
Anuncio de cobranza dos padróns de axuda no fogar a través da Lei de dependencia e programa básico de axuda no fogar, setembro

Por Resolución da Alcaldía núm.1255/2017, de 3 de novembro, aprobáronse os padróns fiscais correspondentes ao mes de setembro de SAF a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 1 MES, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, todos os interesados poderán interpoñer as reclamacións ou alegacións que consideren pertinentes ante a Alcaldía. Recursos: Contra as débedas consignadas no padrón contributivo e notificadas colectivamente mediante o presente anuncio, os interesados poderán interpoñer os seguintes recursos: -Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. -Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. -Calquera outro recurso que as persoas interesadas consideren oportuno Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 06/11/2017 O alcalde, Juventino J Trigo Rey
09/11/2017 | Administración LocalMunicipal
Sobrado
Aprobación definitiva de expediente de modificación de crédito

ANUNCIO De conformidade cos artigos 169 e 179.4 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, considérase definitivamente aprobado o expediente de modificación de crédito n.º 6/2017; subexpediente n.º 1/2017 de transferencia de crédito por un importe total de 5.970,00 euros, dentro do vixente orzamento municipal, aprobado inicialmente polo Pleno, na sesión do 29/09/2017, publicado o anuncio de exposición pública no Boletín Oficial da Provincia n.º 192 (09/10/2017), e transcorrido o prazo de quince días hábiles sen presentar reclamacións ao dito expediente. En aplicación do artigo 169.3 do RDL 2/2004 (TRLRFL), publícase o resumo por capítulos do estado de gastos do citado orzamento que despois deste expediente queda da seguinte forma: O que se fai público para xeral coñecemento, facendo constar que contra a aprobación definitiva poderá interpoñerse directamente recurso contencioso-administrativo ante a sala correspondente do Tribunal Superior de Xustiza de Galicia, a teor do establecido no artigo 171 do texto refundido da Lei reguladora das facendas locais. Sobrado, 6 de novembro de 2017. A alcaldesa Asdo.: M.ª Jesús García Souto
09/11/2017 | Administración LocalMunicipal
Narón
Secretaría
Anuncio de licitación para a adxudicación por procedemento aberto do servizo de mantemento básico, limpeza e apertura e peche dos pavillóns de Piñeiros, Castro, Mocidade e Sedes

1. Entidade adxudicadora. Datos xerais e datos para a obtención da información: a) Organismo. Concello de Narón b) Dependencia que tramita o expediente. Sección de Contratación d) Número de expediente. CON/66/2017 a) Tipo. Servizos b) Descrición. Mantemento básico das instalacións e maquinaria dos pavillóns deportivos da Mocidade, Piñeiros, Castro e Sedes, así como a limpeza dos mesmos e o servizo de apertura e peche das instalacións c) División por lotes e número de lotes/número de unidades: non d) Prazo de execución. Dous anos. e) Admisión de prórroga. Si, por dous anos máis, ano a ano. f) CPV (referencia de nomenclatura). 90910000-9 Servizos de limpeza 50700000-2 Servizos de reparación e mantemento de equipos de edificios 98341130-5 Servizo de conserxería a) Tramitación. Ordinaria b) Procedemento. Aberto c) Criterios de adxudicación Calidade do proxecto de execución dos traballos: 35 puntos Oferta económica: 65 puntos Tipo de licitación: 15,89 euros/hora IVE: 3,34 euros/hora Total: 19,23 euros/hora Orzamento máximo do contrato: 50.601,92 euros e 10.626,40 euros correspondentes ao IVE 101.203,84 euros. Definitiva: 2.530,10 euros (correspondentes ao 5% do orzamento base de licitación) a) Dependencia. Sección de Contratación b) Enderezo. R/ 25 de Xullo,1 c) Localidade e código postal. Narón,15570 d) Teléfono.981337700 e) Telefax.981388044 f) Enderezo de correo electrónico. contratacion@naron. es g) Enderezo da internet do perfil do contratante.http://www.naron.esh) Data límite de obtención de documentación e información: o mesmo prazo que para a presentación de ofertas Ver punto 9.2 do prego de cláusulas administrativas particulares a) Data límite de presentación. Quince días naturais a partir do día seguinte ao da publicación deste anuncio no Boletín Oficial da Provincia. En caso de vencemento en día inhábil, este trasládase ao día hábil inmediato posterior b) Modalidade de presentación. Manual c) Lugar de presentación: 1. Dependencia. Rexistro Municipal 2. Enderezo. R/ 25 de Xullo,1 3. Localidade e código postal. Narón 15570 d) Prazo durante o cal o licitador estará obrigado a manter a súa oferta.3 meses a) A Mesa de Contratación reunirase en acto público para a apertura dos sobres correspondentes á oferta técnica e proposta económica no día e hora que se anunciará no perfil do contratante, cunha antelación mínima de tres días. b) Enderezo. Casa do Concello, R/ 25 de Xullo, 1 c) Localidade e código postal. Narón 15570 1.000,00 euros Os pregos áchanse publicados no perfil do contratante Narón, 6 de novembro de 2017 A alcaldesa Marián Ferreiro Díaz
09/11/2017 | Administración LocalMunicipal
A Coruña
Área de Emprego e Economía Social
Anuncio de aprobación inicial de modificacións na Ordenanza reguladora do Centro Municipal de Empresa da Grela

ANUNCIO de aprobación inicial de modificacións na Ordenanza reguladora do Centro Municipal de Empresa da Grela O Pleno do Concello da Coruña en sesión ordinaria realizada o día 09.10.2017 aprobou inicialmente a modificación dos seguintes artigos da Ordenanza reguladora do Centro Municipal de Empresas da Grela (publicada no BOP do 5 de abril de 2010): Artigo 7, apartado b). Onde di: “Que non transcorra máis dun ano desde o inicio d a súa actividade.”, debe dicir: “Que non transcorran máis de dous anos desde o inicio da súa actividade.”. Artigo 14, punto 4. Onde di: “Duración da autorización: que será de 1 ano prorrogable tácitamente polo mesmo período ata un máximo de tres anos”, debe dicir: “Duración da autorización: que será de 1 ano prorrogable tácitamente polo mesmo período ata un máximo de cinco anos, con aplicación retroactiva ás autorizacións existentes”. Segundo disposto nos artigos 49 e 70.2 da Lei 7/1982, do 2 de abril, reguladora das Bases de Réxime Local, sométese o expediente a información pública e audiencia aos interesados polo prazo de trinta días hábiles para a presentacións de reclamacións e suxestións, que se contarán dende o día seguinte ao da publicación do anuncio no Boletín Oficial da Provincia. No caso de que non se presenten reclamacións ou suxestión durante o período de información pública, entenderanse aprobadas definitivamente as modificacións. De presentarse reclamacións ou suxestións, deberán ser resoltas polo Pleno, que se pronunciará así mesmo sobre a aprobación definitiva. A Coruña, 16 de outubro de 2017. O tenente de alcalde responsable da Área de Emprego e Economía Social Alberto Lema Suárez
09/11/2017 | Administración LocalMunicipal
Oroso
Anuncio de aprobación definitiva de modificación de créditos 2017/15

ASUNTO: APROBACIÓN DEFINITIVA DE MODIFICACIÓN DE CRÉDITOS 2017/15 Transcorrido o prazo de exposición ao público do expediente de modificación de créditos 2017/15 por transferencia de crédito trala publicación de anuncio da aprobación inicial no BOP de data 3 de outubro de 2017 sen interposición de reclamacións, enténdese definitivamente aprobado e procédese a súa publicación por capítulos, de conformidade co artigo 169.3 TR 2/2004 da Lei das facendas locais en relación co artigo 177.2 TR 2/2004. De acordo co disposto no artigo 171 da mesma lei contra a aprobación do presente expediente poderá interpoñerse o correspondente recurso contencioso-administrativo no prazo de dous meses ante o Tribunal Superior de Xustiza de Galicia dende a súa aprobación. ESTADO DE GASTOS - CAPÍTULO MINORACIÓN DE CRÉDITOS ESTADO DE GASTOS - CAPÍTULO AUMENTO DE CRÉDITOS En Oroso, a 06 de novembro de 2017. Alcalde-presidente Manuel Mirás Franqueira
09/11/2017 | Administración LocalMunicipal
Ribeira
Padrón e lista cobratoria da taxa polo servizo de mercados municipais relativo ao 4.º trimestre do ano 2017

EDICTO Por Decreto de Alcaldía, de día 06 de novembro de 2017 aprobáronse as liquidacións correspondentes a: – Padrón e lista cobratoria da taxa polo servizo de mercados municipais relativo ao 4.º trimestre do ano 2017. Conforme o disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, do 5 de marzo, polo que se aproba o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 7 de novembro de 2017 ao 8 de xaneiro de 2018, ámbolos dous inclusive. Lugar de ingreso: en calquera das entidades bancarias colaboradoras do Concello, a través de domiciliación bancaria, ou ben empregando os instrumentos de ingreso (recibos), que se farán chegar aos contribuíntes. No caso dos recibos non domiciliados, o pagamento deberá ser efectuado en día hábil, no horario de caixa establecido polas entidades colaboradoras referidas para o pagamento dos recibos non domiciliados. No caso dos recibos domiciliados, os recibos serán cargados dentro dos cinco primeiros días do período voluntario de cobranza. Os contribuíntes que non tivesen recibido ou tiveran extraviado o instrumento de ingreso deberán solicitar un duplicado nas dependencias do Concello, e efectuar o pagamento nas entidades bancarias. A non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, a 6 de novembro de 2017. O alcalde Manuel Ruiz Rivas.